Sondagskool Les 1: Reis deur die Bybel – Waar alles begin het |
algoagemeenskapskerk / 20/09/2020
Met grendeltyd wat nou na vlak 1 verlaag is, gaan baie van ons heel waarskynlik weer die voorreg hê om met ons Jeug en Kinderbedienings te begin. Hoe dit gaan lyk en werk sal net die tyd en die Here ons kan leer. Met die oog hierop 'post' ons van hierdie week af ons nuwe Sondagskool en Kinderkerk Lesreeks: Reis deur die Bybel.
Ons gaan nogsteeds die Grendeltyd WhatsApp kinderkerk lesse 'post' vir die ouers wat dit as deel van Huisgodsdiens gebruik.
Hierdie lesreeks is vir ons graad 7-12 EPIC Jeugsel groep geskryf, wat gewoonlik op 'n Woensdagaand bymekaar gekom het. Ons het die voorreg gehad om die eerste ses lesse in die reeks met hulle te doen, voordat grendeltyd begin het.
1. Waar alles begin het
In hierdie les kyk ons kortliks na die skepping deur middel van 'n 'matching game', asook 'n paar basies vrae rondom die skepping wat die kinders in die Bybel moet opsoek.
Ons kyk daarna na 'n video clip wat die sondeval op 'n eenvoudige manier verduidelik. Ons gesels met die kinders oor die gevolge van sonde en die reddingsplan wat God vir ons gemaak het.